**KUTSESTANDARD**

**Lavameister, tase 4**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| Lavameister, tase 4 | 4 |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Lavameister, tase 4 juhib lavadekoratsioonide monteerimis- ja demonteerimistöid. Lavameister koordineerib lavadekoratsioonide vahetamist ja liigutamist etenduse või proovi ajal ning vastutab nende toimingute korrektse läbiviimise eest, samuti transpordib ja ladustab lavadekoratsioone.Lavameister juhatab monteerimistöid ohutult, ratsionaalselt ja ettenägelikult. Ta juhendab ja kontrollib lavatehnikute ettevalmistustöid enne proovi ja etendust (ka väljasõiduetendustel). Töö nõuab valmisolekut pingelisteks ja suure koormusega tööperioodideks.Lisaks lavameister, tase 4-le on kutsealal ka:lavatehnik, tase 3, kes teeb lavakujunduste montaaži, transpordi ja ladustamise töid vastavalt lavameistrilt saadud juhistele;juhtiv lavameister, tase 5, kes juhendab lavatehnilist meeskonda, juhib tööprotsesse ja pakub uusi lahendusi, teeb koostööd etendusasutuse teiste osakondadega.Töötatakse graafiku alusel, sh nädalavahetustel. Töötamine toimub nii sise- kui ka välitingimustes. Töö on kõrgendatud ohuga (nt töötamine kõrgustes, raskuste tõstmine), võib esineda kokkupuudet tervistkahjustavate faktoritega (nt tolm).Töövahendid on elektrilised ja mehaanilised lavaseadmed (stanged, pöördlava, tõstukid, vajukid) ja muud spetsiifilised töövahendid. |
| **A.2. Tööosad** |
| A.2.1. Etenduse ettevalmistamineA.2.2. Etenduse läbiviimineA.2.3. Lavakujunduse demonteerimine ja ladustamineA.2.4. Lavastuse ettevalmistamineA.2.5. Lavatehnilise meeskonna juhtimineA.2.6. Väljasõiduetenduste tehniline planeerimine |
| **A.3. Kutsealane ettevalmistus** |
| Tavaliselt on 4. taseme lavameistril keskharidus, läbitud erialane täienduskoolitus ning tal on kompetentside kujunemiseks vajalik töökogemus. |
| **A.4. Enamlevinud ametinimetused** |
| Lavameister, vanemlavameister |
| **A.5. Regulatsioonid kutsealal tegutsemiseks** |
| Regulatsioon puudub |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvabOskus kasutada ja taaskasutada uusi tehnoloogiaid ja materjale |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Lavameister, tase 4, kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine. |
| **Kvalifikatsiooninõuded kutse taotlemisel** |
| Kutse taotlemisel1. Põhiharidus2. Läbitud erialane täienduskoolitus3. Kompetentside kujunemiseks vajalik vähemalt üheaastane töökogemus |

|  |
| --- |
| **B.2. Lavameister, tase 4, üldoskused**  |
| 1. Kasutab enese suuliseks või kirjalikuks väljendamiseks eesti keelt keeleseaduse ja selle alusel kehtestatud nõuete kohaselt.
2. Kasutab oma valdkonnas kokkulepitud oskuskeele mõisteid ja termineid.
3. Kasutab arvutit algtasemel (lisa 1 – digipädevuste enesehindamisskaala).
4. Teeb koostööd kolleegidega, arvestades organisatsiooni struktuuri ning erinevate üksuste funktsioone ja pädevust.
5. Hoolitseb meeskonnas positiivse õhkkonna ja heade suhete säilimise eest. Täidab oma rolli meeskonna liikmena ja rühma juhina.
6. Eristab fakte hinnangutest, suhtub saadud tagasisidesse rahulikult ning võimaluse korral arvestab tagasisidega edasises tegevuses.
7. Teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt.
8. Kohandab oma käitumist ja suhtlemisviisi, lähtudes suhtluspartneri(te)st, rollidest, olukorrast jmt.
9. Toob tasakaalukalt, põhjendatult ja selgelt välja teise tegevuse positiivsed ja negatiivsed aspektid, pakkudes välja võimalikud lahendused puudujääkide kõrvaldamiseks.
10. Kohaneb kiiresti ja paindlikult ootamatute olukordadega, leiab lahendusi ning säilitab adekvaatse toimivuse.
11. Säilitab keerukates olukordades rahu ega kaota enesekontrolli.
12. Tuleb toime rahulolematuse, eesmärkide mittetäitumise, läbikukkumise jm negatiivsete tunnetega.
13. Juhindub oma töös ja kutsealases tegevuses üldtunnustatud ja tööalastest eetikanõuetest, heast tavast ja töökultuurist.
14. Määratleb oma koolitusvajaduse ja arendab end, et saavutada oma arengueesmärgid (nt osaleb erialaüritustel, koolitustel, kutseühingute tegevuses, loeb erialakirjandust).
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Etenduse ettevalmistamine** | **EKR tase 4** |
| Tegevusnäitajad1. Paigaldab lavakujunduse (dekoratsioonid, eriefektid jms) ohutult vastavalt lavaplaanile. (lisa 2 − kutsestandardis kasutatud terminid).
2. Juhendab pisiparanduste tegemist või teeb ise lavakujunduses pisiparandusi ning edastab suuremate parandustööde vajadused vastutavale isikule.
3. Kontrollib enne etendust visuaalsel ja mehaanilisel teel lavakujunduse korrasolekut.
4. Kontrollib töövahendite olemasolu ja veendub nende korrasolekus vastavalt lavaplaanile ja töövahendite manuaalidele.
5. Tagab lavakujunduse võimalikult täpse taasesitamise ning montaaži vastavalt olukorrale, juhindudes lavaplaanist ja kunstniku/lavastaja juhistest.
 |
| **B.3.2. Etenduse läbiviimine** | **EKR tase 4** |
| Tegevusnäitajad1. Juhendab vaheajal ja/või etenduse vältel varjatult ja/või avalikult (vajadusel kostüümis) lavakujunduse vahetust või vahetab ise lavakujundust. Järgib seejuures ettenähtud plaani ja/või korraldusi ning ohutusnõudeid.
2. Reageerib etendusel juhtuvatele ettenägematutele sündmustele kiiresti ja loovalt, pidades silmas etenduse olukorda ning ohutusnõudeid.
3. Valmistab ette lavaefektide kasutamise ja paigutab vajalikud materjalid ja/või seadmed ettenähtud kohale vastavalt kooskõlastatud plaanile ja ohutusnõuetele. Juhendab ettevalmistatud lavaefekti kasutamist või teostab lavaefekti ise.
 |
| **B.3.3. Lavakujunduse demonteerimine ja ladustamine** | **EKR tase 4** |
| Tegevusnäitajad1. Juhib ja teostab lavakujunduse demonteerimist vastavalt oludele (paigutamine koormasse, lattu, väljasõiduetenduseks jms), järgides ohutusnõudeid ja tagades lavakujunduse säilimise.
2. Juhib ja teostab lavadekoratsioonide elementide ladustamist vastavalt oludele (paigutamine koormasse, lattu, väljasõiduetenduseks jms), järgides ohutusnõudeid ja tagades lavakujunduse säilimise.
3. Juhendab ja teostab lavadekoratsioonide elementide paigutamist koormasse käsitsi või abivahendeid kasutades ohutult, optimaalselt ning loogilises järjestuses, tagades lavakujunduse säilimise.
4. Kontrollib järjepidevalt lavaseadmete ja lavastusvahendite toimimist ning tagab nende töökindluse, juhindudes ohutusnõuetest. Hoiab lavaseadmed ja lavastusvahendid korras ning vigade ilmnemisel edastab informatsiooni vastutavale isikule.
5. Hoiab lavaploki korras, tagades juurdepääsu kõikidele vajalikele seadmetele ja hoiab vabad nii etenduse ettevalmistamiseks kui ka etenduse andmiseks ja evakuatsiooniks vajalikud käiguteed.
6. Kasutab lavaseadmeid ning lavastusvahendeid heaperemehelikult ja ohutult vastavalt oma pädevusele.
 |
| **B.3.4. Lavastuse ettevalmistamine** | **EKR tase 4** |
| Tegevusnäitajad1. Osaleb lavakujunduse tehnilistes aruteludes, vajadusel teeb ettepanekuid, lähtudes lavatehnilistest võimalustest, tingimustest (sh materjali valiku ja/või konstruktsiooni jms kohta) ja ohutusest, arvestades lavakujunduse terviku ja kunstniku taotlustega.
2. Teeb ettepanekuid dekoratsioonide ladustamise ja monteerimise/demonteerimise paremaks korraldamiseks.
3. Osaleb tehnilise proovi läbiviimises vastavalt vastuvõetud kavanditele ja kokkulepitud tingimustele.
 |
| **B.3.5. Lavatehnilise meeskonna juhtimine** | **EKR tase 4** |
| Tegevusnäitajad1. Osaleb lavastusmeeskonna tööjaotuse planeerimisel vastavalt organisatsioonis kehtestatud korrale. Juhib lavastusmeeskonna konkreetseid tööprotsesse vastavalt oma pädevusele.
2. Vastutab varade ja töövahendite säilimise eest, sh ringreisidel ja väljasõitudel.
3. Teeb ettepanekuid seadmete parandamiseks, mahakandmiseks ja uute soetamiseks.
 |
| **B.3.6. Väljasõiduetenduste tehniline planeerimine** | **EKR tase 4** |
| Tegevusnäitajad1. Hangib enne väljasõiduetendust väljasõidupaiga plaanid ja viib ennast kurssi kohalike võimalustega. Hindab väljasõidupaiga ruumilisi ja tehnilisi võimalusi ning võrdleb algse esinemispaiga ja lavakujundusega.
2. Teeb ettepanekuid ja vajadusel kohandab lavastuse kujundust vastavalt esinemispaiga spetsiifikale, kooskõlastades selle kunstniku ja lavastajaga. Järgib kokkulepitud logistilist lahendust.
3. Teeb koostööd kohaliku vastuvõtja ja teenindava personaliga, lähtudes eesmärgist ja oludest (vahendid, ruumid, tehnilised võimalused jm).
 |

**KUTSET LÄBIVAD KOMPETENTSID**

|  |  |
| --- | --- |
| **B.3.7. Kutset läbivad kompetentsid** | **EKR tase 4** |
| Tegevusnäitajad1. Järgib töö- ja tuleohutuse eeskirju ning kasutab isikukaitsevahendeid. Kontrollib ohutusnõuete täitmist igas tööetapis.
2. Järgib oma töös kutsealaga seonduvaid õigusakte ja regulatsioone, nt organisatsiooni töökorralduse reegleid, ametijuhendit ning organisatsiooni head tava.
3. Hoiab oma töökeskkonna ja töövahendid korras. Probleemide korral leiab lahenduse ja teavitab otsest juhti.
4. On täpne ja kasutab ressursse (nt aeg, töövahendid) efektiivselt. Tagab ressursside optimaalse kasutamise. Peab kinni kellaaegadest ja tähtaegadest ning kontrollib nendest kinnipidamist.
5. Säilitab ja arendab oma kutseoskusi. Hoiab end kursis erialase terminoloogiaga ja tehnoloogiliste uuendustega.
 |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Roland Leesment, SA EndlaTaivo Pahmann, Rahvusooper EstoniaInga Vares, Eesti Lavastuskunstnike LiitSiim Saarsen, SA UgalaAnton Kulagin, Eventech OÜ |
| 1. Kutsestandardi kinnitaja
 | Kultuuri Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 8 |
| 1. Viide Ametite Klassifikaatorile (ISCO 08)
 | 3435 Muud kunsti- ja kultuuriala keskastme spetsialistid |
| 1. Viide Euroopa kvalifikatsiooniraamistikule (EQF)
 | 4 |
| **C.2. Kutse nimetus võõrkeeles** |
| Inglise keeles *Stage worker* |
| **C.3. Lisad** |
| Lisa 1. Digipädevuste enesehindamisskaalaLisa 2. Kutsestandardis kasutatud terminid |